Alicia Magdalena Sintes

Alicia Magdalena Sintes, nada en  Sant Lluís (Menorca) en 1969, é doutora en física pola Universidade das Illas Baleares (UIB) e profesora titular universitaria na área de física teórica. A súa investigación céntrase no campo da astronomía de ondas gravitacionais.

 Traxectoria 
Licenciouse no ano 1992 en física pola Universidade das Illas Baleares. Obtivo o doutoramento en 1996 pola mesma universidade. Continuou como bolseira Marie Curie e máis tarde como investigadora posdoutoral sénior no Albert Einstein Institut, dentro do Instituto Max Planck de Alemaña. Lidera o grupo de física gravitacional na UIB e é secretaria do Instituto de Aplicacións Computacionais e Código Comunitario (IAC3)

As súas actividades de investigación cobren o campo da astronomía de ondas gravitacionais, sendo unha experta na posta a punto de detectores interferométricos, no estudo e procura de estrelas de neutróns e sistemas binarios de buracos negros.

Uniuse á Colaboración Científica LIGO (LSC) e GEO en 1997, e é membro do consello LIGO-LSC e do comité executivo de GEO, así como do Consorcio LISA e do Equipo Científico do Telescopio Einstein. É membro do Instituto de Estudos Espaciais de Cataluña (IEEC), o Instituto Menorquín de Estudos (IME) e investigadora asociada Severo Ochoa no Instituto de Física Teórica (UAM-CSIC) de Madrid.

 Recoñecementos 
 2021 - Elixida como unha das dez científicas máis relevantes de España pola Fundación Aquae.
 2018 - Nomeada “Filla Predilecta de Sant Lluís”
 2018 - Membro da “Selección Española de Ciencia 2018” de QUO e CSIC
 2018 - Premio Bartomeu Oliver 2018 da Obra Cultural Balear
 2017 - Premio Ramon Llull 2017 do Goberno das Illas Baleares
 2017 - Premio Medalla de Ouro de Palma 2017
 2017 - Cogalardonada co premio Princesa de Asturias 2017
 2016 - Premio Jaume II 2016 do Consell de Mallorca
 2016 - Galardoada xunto ao resto do equipo LIGO co premio Gruber de Cosmoloxía 2016

 Notas 


Categoría:Profesores da Universidade das Illas Baleares
Categoría:Científicos de España
Categoría:Físicos de España
Categoría:Nados en Menorca
Categoría:Nados en 1969